X'jagħmlek agostinjan? L-eżempji sbieħ li xrobt minn dawk ta' qabli. Fuq kollox il-qima spiritwali ta' Alla li nsibu fl-ewwel versi tar-Regola "Qaddejja ta' Alla", għalhekk nagħti valur lit-talb f'imkien wieħed u l-maħfra ta' xulxin. Il-ħajja flimkien, titlob għożża kbira ta' l-"ieħor " hu min hu, dak li jistqarr il-vers tar-Regola, "qimu 'lil Alla f'xulxin." Il-Kariżma agostinjana fid-dinja tal-lum Il-Kontribut li nagħtu hu attiv u hemm ukoll il-kontribut tagħna li hu kontemplattiv. Hemm moviment kemm fl-ispirtu u moviment ukoll ta' servizzi. Min hu l-agostinjan għalik? Nara li l-Agostinjan hu dak l-imsejjaħ għal ħajja magħna li bil-Professjoni Reliġjuża tal-Voti isir parti mill-ħbieb jew aħwa taħt idejal wieħed: li jipproteġu l-egħmil ta' Alla f'xulxin. Qegħdin nibdew sena liturġika ġdida. Ġie Avvent ieħor. Dan l-Avvent jinkoraġġina biex immorru lura għal din il-ħerqa u tfixxija li qarbitna lejn Alla. Dan iż-żmien ġdid jagħmlilna l-mistoqsija: hemm xi ħaġa fija jew f'ħajti li huwa neċesarju bidu ġdid? Jista' jkun li nqbadna fit-timetables tagħna u sirna inqas sensittivi għal dak li qiegħed jiġri madwarna? Forsi tant aħna busy li hemm bżonn ta' ftit riflessjoni . Niftakru wkoll meta waqt li konna busy konna mgħotija dak ir-rigal ta' kalma permezz ta' persuna oħra – li huwa mument ta' grazzja. Dan iż-żmien tal-Avvent huwa żmien ta' grazzja . Huwa żmien fejn Alla jżurek, u dan jekk tħallih . Ibda llum, biex tirċievi din l-grazzja li Alla jżurek. U kif ser nirċievu din il-grazzja li qed joffrilna Alla? Qatta aktar ħin fit-talb intimu mal-Mulej u dan ta' kuljum Qatta ħin mal-Mulej tfittex t-tweġibiet għal problemi u sfidi tiegħek Qatta ħin mal-għeżież tiegħek. Iċċelebra l-Avvent bil-qalb tiegħek Aqra aktar partijiet mill-Iskrittura u immedita aktar Aqra kotba ta' riflessjoni Għin aktar L-Avvent ma hux żmien biss ta' konsumiżmu u li tixtri rigali Hemm rigal wieħed fil-Milied – dan huwa Ġesù L-Avvent huwa żmien ta' tiġdid u profonditta m'Alla. Huwa żmien li tistenna lil Alla, u dik l-istennija bil-fidi. Iċċelebra l-Avvent bil-qalb tiegħek Huwa opportunità li timxi lura mill-konsumeriżmu u tagħti spazju lil Alla Ngħatuh spazju billi niffilettu jekk Alla hux verament fl-ewwel post. Jekk ma hux, qegħdin nitilfu dik l-opportunità li jagħtina Alla. Dan iż-żmien ma hux żmien li nimlew il-vojt tagħna bl-affarijiet biex ngħattu, imma li nħallu l-ispazju li nirċievu l-grazzja li qiegħed joffrilna Alla. Ir-rigal hemm qiegħed. Issa aħna, bl-aljenazzjoni, jew nuqqas ta' attenzjoni, jew b'indifferenza nistgħu lanqas nindunaw bir-rigal. Huwa biss li jimlina l-vojt tagħna. Forsi nistaqsu – kif fil-festa ta' Kristu Re qed naqraw qari iktar marbut mal-Ġimgħa l-Kbira? Fuq is-salib li Ġesù deher bħala sultan – Dan huwa s-sultan tal-Lhud. Ġesù ma kienx sultan tal-għana jew tal-arroganza imma kien sultan-ragħaj li jagħti ħajtu għan-ngħaġ tiegħu. Sultan kien leader, u ejja niskopru l-leadership tiegħu …huwa tip ta' leadership differenti) Kien jagħti l-ewwel post lil Alla Kien qrib tal-bniedem Kien joffri l-ħbiberija tiegħu lil Kulħadd Għandu messaġġ attrajenti Baqa' fidil lejn il-missjoni tiegħu . Jħobb liċ-ċkejken , minsi, umli, ġenwin, u mhux lil poter. Kien sinċier Ħabb ħafna F'daru kellu post għal kulħadd Fittex il- Verità U din naraw li Kristu huwa fiċ-ċentru . Kristu ċentru tal-ħolqien, Kristu ċentru tal-poplu, Kristu ċentru tal-istorja. Fil-fatt l-Appostlu Pawlu joffrielna dehra profonda ħafna taċ-ċentralita' ta' Ġesu'. Il-ħsibijiet tagħna jkunu ħsibijiet kristjani , meta ikunu ħsibijiet ta' Kristu. L-għemejjel tagħna jkunu għemejjel kristjani , meta jkunu għemejjel ta' Kristu; il-kliem tagħna jkun kliem kristjan meta jkun kliem ta' Kristu. Inkomplu niffukaw u ma nitilfux dan iċ-ċentru. Ma nibdluhx ma' affarijiet oħra. Kristu huwa ċ-ċentru tal-istorja tal-umanita', u wkoll iċ-ċentru tal-istorja ta' kull bniedem . Lilu nistgħu nirreferu l-ferħat u t-tamiet tagħna, in-niket u d-dwejjaq tagħna li bihom hija mgħaġuna ħajjitna. Meta Ġesu' huwa ċ-ċentru tagħna, il-mumenti wkoll l-aktar imdalma tal-eżistenza jiġu mdawla, u jagħtina tama, kif seħħ għall-ħalliel it-tajjeb tal-Evanġelju tallum. Illum aħna lkoll nistgħu naħsbu fl-istorja tagħna, fil-mixja tagħna. Kull wieħed minna għandu l-istorja tiegħu; kull wieħed minna għandu wkoll l-iżbalji tiegħu, id-dnubiet tiegħu, il-mumenti hienja tiegħu u l-mumenti mdalma. Jagħmlilna tajjeb f'dan il-jum, naħsbu fl-istorja tagħna u nħarsu lejn Ġesu', u minn qalbna nirrepetu bosta drabi, imma minn qalbna, fis-skiet, kull wieħed minna: Ftakar fija, Mulej, issa li qiegħed fis-Saltna tiegħek! Ġesu', ftakar fija għax jien irrid insir tajjeb, imma m'ghandix qawwa, ma nistax: jiena midneb. Imma ftakar fija, Ġesu'! Inti tista'. "Ftakar fija, Mulej, Inti li int fiċ-ċentru, Inti li int fis-Saltna tiegħek!" Il-wegħda ta' Ġesu' lill-ħalliel it-tajjeb tagħtina tama kbira: tgħidilna li l-grazzja t'Alla hija dejjem aktar abbundanti mit-talba li tkun tennithielu . Il-Mulej jagħti dejjem aktar, huwa wisq ġeneruż, jagħti dejjem aktar minn dak li nitolbuh: itolbu jiftakar fik, u jwasslek fis-Saltna tiegħu! Ġesu' huwa proprju ċ-ċentru tax-xewqat ta' ferħ u ta' salvazzjoni. X'jag ħmlek agostinjan? Li ngħix l- Evanġelju u l-eżempju tal-ewwel insara li flimkien u kollox kien tal-aħwa, taħt ir-Regola ta' Santu Wistin u l- Kostituzzjonijiet tal-Ordni . K if tara l-kariżma agostinjana fid-dinja tal-lum? Il-Ħajja tal-aħwa fejn wieħed jara f'ħutu r-reliġjużi x-xbieha t'Alla bil-ħsieb ta' dak li skont Santu Wistin għandna niftakru u dejjem nixtiequ, il-ħaġa waħdanija li hu Alla fis-Saltna tiegħu. M in hu l- agostinjan għalik? Hu dak li jnissel fih l-Ispirtu li bih għex Santu Wistin u l-Qaddisin u l-beati ta' l-Ordni tagħna. Huwa qari li jista' jħawwadna…għax jissemmew ħafna affarijiet li ukoll jimlewna b'ċerta biża. Imma hemm diversi punti ta' riflessjoni li jgħinuna f'dan kollu. Luqa jippreżentalna lil Ġesù bħala l-profeta, li kapaċi jaqra s-sinjali taż-żminijiet. Li joffrilna pariri mimlijin għerf u b'ħafna insight kif għandna naġixxu fiż-żmien diffiċli. Fil-fatt jekk naqraw b'attenzjoni l-Evanġelju, Ġesù qiegħed jiskoraġġixi lil dawk li qegħdin jipprovaw jikkalkulaw t-tmiem fuq il-bażi ta' fenomini viżibli. Huwa ma hux qed jipproponi din il-lista tal-kalamitajiet biex jagħtina l-għodda biex niddeterminaw id-data u l-ħin ta' meta huwa għandu jiġi. Għall-kuntrarju, huwa jgħid li għalkemm dawn l-affarijiet iseħħu, t-tmiem mhux ser jasal mill-ewwel. Għalhekk huwa ħela ta' ħin u kuntrarju għat-tagħlim ta' Ġesù dawn l-ispekulazzjonijiet kollha. Il-messaġġ ta' Ġesù fil-Vanġeli huwa dejjem wieħed li nkunu lesti, li nkunu ħerqana għall-miġja tiegħu. Lanqas xagħra ma tintilef. Kif qegħdin naqraw is-sinjali taż-żminijiet? Qegħdin naraw f'dan kollu l-preżenza t'Alla? Qegħdin niskopru risorsi ġodda biex inkomplu nixmu f'din it-triq ta' konverżjoni? U ta' min nistaqsu Min huwa n-nies li quddiem is-sitwazzjonijiet ta' diffikulta, ikunu qawwa ta' kalma? Eżempju xi persuni li jikkalmaw l-affarijiet fil-familji, fil-knisja, fil-post tax-xogħol etc. U dawn il-persuni ikun ta' rigal u nirringrazzjaw 'l Alla għalihom.. U dan jfakkarna li fil-ħajja hemm ukoll l-inkwiet…mhux kollox plain sailing u lanqas quddiem id-diffikultajiet u l-inkwiet nitfgħu kollox taħt it-tapit. Ġesu jinkoraġġina biex inżommu sod f'dawn iċ-ċirkustanzi . Iva, ikun hemm avvenimenti terribli li jistgħu jiżdiedu. Iva, jkun hemm persekuzzjoni u tbatija, u nuqqas ta' ftehim u tortura minħabba t-twemmin tiegħek. Iva, jkun hemm konfużjoni u li xejn ma jibda jagħmel sens. Imma qatt ma għandna naqgħtu qalbna . Żomm mal-fidi tiegħek, anke meta tara kollox skur u bla tama. Tħallix li l-affarijiet iħawduk, jew li jċaqalqu l-fiduċja tiegħek f'Alla, li l-affarijiet jibqgħu fil-kontrol tiegħu. Il-ħajja tiegħek qiegħdha f'idejn Alla, u xejn ma għandu jinkwetana . Tħallix xi jtaqqlek, tħallix xi jbeżżgħek, minn għandu 'l Alla ma jonqsu xejn, tħallix x'jtaqqlek, tħallix xi jbeżżgħek, Alla waħdu kollox. X'jag ħmlek agostinjan? Kien l-ispirtu komunitarju li laqqagħni mal-Agostinjani u ma' Santu Wistin. Kien ambjent sabiħ u familjari, ambjent seren u qaddis. Dak li sibt fil-komunitajiet Agostinjani, f'Malta u barra minn xtutna, kien l-għejxien tal-ideali ta' Santu Wistin għall-ħajja komunitarja: persuni li jgħixu "ruħ waħda u qalb waħda f'Alla." K if tara l-kariżma agostinjana fid-dinja tal-lum? Ġaladarba Santu Wistin għex sekli ilu, f'dinja u fi żmien bil-wisq differenti minn tagħna, tiġi spontanja l-mistoqsija x'inhu attwali mill-ħsieb u l-esperjenza ta' Santu Wistin. Il-kariżma Agostinjana hi mibnija fuq temi Insara universali u għalhekk għadha attwali anke fid-dinja tal-lum. Aspetti li żgur għadhom validi fi żmienna huma: – il-ħajja komunitarja: l-esperjenza ta' persuni li jgħixu flimkien f'armonija, f'għaqda bejniethom u fit-tfittxija ta' Alla fil-ħajja tagħhom; – il-ġustizzja u l-paċi: dawn imorru flimkien, għax ma hemmx waħda mingħajr l-oħra; – l-interjorità: il-bniedem iffittex is-sens tal-ħajja, jfittex il-hena, dawn isibhom mhux billi jitbiegħed minnu nnifsu, iżda bil-maqlub billi jidħol fih innifsu u għalhekk il-ħtieġa tal-interjorità; din it-tfittxija tas-sens fil-ħajja, kif ukoll it-tfittxija tal-hena, hi t-tfittxija ta' Alla; fi kliem Santu Wistin il-bniedem "isib il-mistrieħ u l-hena ta' ħajtu meta jsib lil Alla"; – it-tema teoloġika tal-grazzja: Alla li jagħti l-grazzja (għotja b'xejn, għotja li mhix dejjem hi mistħoqqa u għotja li ġieli wkoll lanqas ma hi mitluba) sabiex il-bniedem jerġa jibda mill-ġdid fil-ħajja tiegħu; il-grazzja hi l-għajnuna li Alla jagħti lill-bniedem sabiex jegħleb id-diffikultajiet fil-ħajja. M in hu l- agostinjan għalik? L-agostinjan hu dik il-persuna li timxi fuq il-ħsieb u l-passi ta' Santu Wistin, li tgħix il-kariżma Agostinjana. Għalhekk l-Agostinjan hu dik il-persuna li tgħix l-interjorità, tgħix f'armonija ma' persuni oħra, tipprattika l-ġustizzja u tistinka għall-paċi, tfittex lil Alla, u tintelaq f'idejn Alla. Hi persuna mmxenqa għall-Alla, tħobb l-Alla u hi maħbuba minn Alla.